



**POKLICNI STANDARD**

1. IME IN KODA POKLICNEGA STANDARDA

**ZIDAR/ZIDARKA**

1. IME IN KODA POKLICA

**ZIDAR/ZIDARKA (7122.07)**

**Klasius-P**: Operativna gradnja (5822)

1. RAVEN ZAHTEVNOSTI

**(IV) Zahtevna dela**

1. POKLICNE KOMPETENCE

Kandidat:

1. sprejema in pregleda tehnično dokumentacijo in v skladu z njo načrtuje svoje delo
2. zagotavlja kakovost svojega dela in izdelkov ter pri tem upošteva načela racionalne rabe energije, časa in materiala
3. dela tako, da ne ogroža sebe ali drugih v svojem delovnem okolju ter ne onesnažuje okolja
4. sporazumeva se z različnimi deležniki, s katerimi se srečuje pri svojem delu
5. uporablja sodobno komunikacijsko tehnologijo, računalniško opremo ter ustrezno programsko orodje, ki ga potrebuje pri svojem delu
6. postavlja enostavne delovne odre v skladu s predpisi
7. zida z vsemi vrstami zidakov in blokov
8. izdela betonske in armiranobetonske konstrukcije, kanalizacijske objekte, notranje in zunanje omete ter fasade
9. izdeluje tlake in zunanje ureditve na terenu
10. vgrajuje izolacije, stavbno pohištvo in ključavničarske izdelke
11. montira prefabricirane elemente elemente
12. izvaja sanacijska in vzdrževalna dela
13. OPIS POKLICNEGA STANDARDA

| **PODROČJA DEL** | **KLJUČNA DELA** | **ZNANJA IN SPRETNOSTI** |
| --- | --- | --- |
| **Analiza, načrtovanje in organizacija dela** | organizira svoje delo in delo skupine | * zbere in samostojno interpretira pomembne informacije (navodila za delo, tehnično dokumentacijo) * organizira in vodi manjšo skupino pri posameznih delovnih nalogah * preveri pripravo materiala * prilagodi načine vgraditve materialov in konstrukcij razmeram na gradbišču * pozna organizacijo gradbišča, delovišča ali obrata, transportne poti in odlagališča materiala in orodja * pozna osnovna pravila organizacije dela * pozna osnovne računske operacije * pozna normative dela in porabe materiala |
| **Priprava dela oz. delovnega mesta** | pripravi delovno mesto | * pozna in razume tehnično in tehnološko dokumentacijo * pozna osnove tehničnega risanja * izdela delovno skico * izbere ustrezno orodje in pripomočke za varno delo * upošteva transportne poti in ugotovi druge značilnosti delovnega prostora * organizira in izvaja horizontalni in vertikalni transport materiala v skladu z načrtom * pozna vlogo, položaj v objektu in način izvedbe posameznega gradbenega elementa * pozna vrste in lastnosti gradbenih materialov, ki jih uporablja pri svojem delu * pozna kompatibilnost gradbenih materialov * pozna uporabo in zaščito materialov za visoke gradnje |
| **Operativna dela** | po načrtih postavlja delovne odre za dela,  ki jih opravlja | * sestavlja, postavlja, odstranjuje enostavne delovne odre * upošteva navodila in pravila postavljanja opaža za gradbene elemente in odrov * preverja nosilnost spojev in stabilnost konstrukcije odra * prepozna material elemente in spojna sredstva * pozna vsebino kontrolnega lista odra in kdaj se uporablja |
|  | zida | * postavi profile in vrvna ogrodja * prenese podatke o dimenzijah objekta iz načrta na teren pod nadzorom nadrejenega * označi položaj gradbenih elementov na objektu pod nadzorom nadrejenega * preveri pravilnost in natančnost oznak in risov glede na načrt * zida vse vrste konstrukcijskih elementov z različnimi materiali * izdeluje zidane fasadne obloge * uporablja merilne in kontrolne pripomočke (meter, libele, grezila, kotne merilce) * pozna tehnike in pravila merjenja * pozna vrste materialov s katerimi dela |
|  | montira prefabricirane elemente | * varno snema montažne elemente s transportnih naprav * namešča in spaja (montira) polmontažne gradbene elemente (nosilce, preklade, plošče) * namešča navpične in vodoravne montažne elemente v pravilen položaj in lego * izbere spojna sredstva po navodilih proizvajalca in podatkih iz načrta * spaja in zatesni stike montažnih elementov * vgrajuje fasadne elemente s sidranjem * pozna vrste materialov s katerimi dela |
|  | vgrajuje različne elemente | * namešča in vgrajuje stavbno pohištvo * vgrajuje ključavničarske elemente (omarice, kovinske okvirje, ograje, konzole ...) * vgrajuje okenske police iz naravnega in umetnega kamna * opravlja zidarsko pomoč pri obrtniških in inštalacijskih delih * pozna vrste materialov s katerimi dela |
|  | izdeluje tlake in zunanje ureditve na terenu | * ureja brežine zunanjih ureditev * določa ravnine, globine, padce in naklone podlag za tlake * namešča in utrjuje peščene podlage zunanjih tlakov * vgrajuje betonske estrihe * tlakuje z betonskimi, kamnitimi in keramičnimi ploščami in tlakovci * postavlja betonske in kamnite robnike * pozna vrste materialov s katerimi dela |
|  | izdeluje betonske in armiranobetonske  konstrukcije | * izdela klasičen leseni opaž za enostavne - osnovne betonske konstrukcije * namesti in utrdi tipske opaže * pripravlja in postavlja betonska jekla za enostavne gradbene konstrukcije * preverja debeline zaščitnih slojev betona pred betoniranjem in poskrbi za pravilen položaj armature med betoniranjem * skrbi za pravilen transport betona na gradbišču * z uporabo pomožnih sredstev preprečuje segregacijo betona * vgrajuje betone v nosilne in nenosilne gradbene elemente * ročno ali strojno pripravi manjše količine betona zahtevane kvalitete * naprave za vibriranje betona uporablja v skladu s predpisi * neguje beton po vgraditvi glede na vremenske razmere * pozna vrste materialov s katerimi dela |
|  | izdeluje kanalizacijske objekte | * uravnava izkope, nasipe, platoje in brežine * označuje smeri položaja, višinske kote in naklone napeljav * pripravlja podlage in vgrajuje cevi * izdeluje kanalizacijske jaške, priključke in kanalizacijske objekte * vgrajuje sifone, pokrove in rešetke * zaščiti in označuje napeljave * pozna vrste materialov s katerimi dela |
|  | izdeluje omete in fasade | * pripravlja podlage za ometavanje * izdeluje notranje, zunanje, stenske in stropne omete z različnimi materiali * zidarsko obdeluje fasade z različnimi tehnikami in materiali * izdeluje dekorativne fasadne elemente * pozna vrste materialov s katerimi dela |
|  | vgrajuje izolacije | * preveri in pripravi ustrezno podlago * vgradi različne zaščite izolacij * namešča toplotne, hidro, požarne, zvočne in druge izolacijske materiale v skladu z navodili proizvajalca in s podatki iz načrta pri polaganju izolacijskih slojev * pozna izolacijske materiale in njihove lastnosti * pozna različne zaščite izolacij |
|  | izvaja sanacijska in vzdrževalna dela | * izvaja rušenje stavb * sanira konstrukcije * pozna in upošteva predpise o rušitvenih delih * pozna vlogo poklica pri gradnji novih in ohranjanju starih zgradb |
| **Komercialna dela** | Posreduje posamezne podatke za nekatere elemente ponudbe | * oceni možne stroške dela * oceni porabo časa in materiala glede na dokumentacijo * pozna osnove obračunavanja ur, * pozna osnove popisov del in predizmer za obračun del * pozna osnovne računske operacije * pozna normative dela in porabe materiala |
| **Zagotavljanje kakovosti** | zagotavlja kakovost izvedbe svojega dela in dela svoje skupine | * uporablja delovna sredstva in materiale v skladu z navodili proizvajalca * vizualno preverja kakovost materialov in elementov pred vgraditvijo * pred pričetkom svojih del preveri ustreznost predhodno opravljenih del * pozna pomen estetskega videza izdelka |
| **Vzdrževanje in popravila** | redno vzdržuje delovna sredstva | * pregleduje, čisti, maže, opravlja manjša popravila osebnega orodja, strojev in naprav oz. jih redno daje v popravilo * pozna osnovna pravila vzdrževanja strojev in naprav, ki jih on in njegovi podrejeni uporabljajo pri svojem delu |
| **Komunikacija** | sporazumeva se s sodelavci | * sprejema, razume in posreduje navodila o poteku dela * sprejema, razume in posreduje navodila o varnem delu in uporabi ustrezne opreme * uporablja tehnično izrazoslovje |
|  | sporazumeva se z naročniki in s strankami | * posreduje želene informacije * ravna v skladu s poslovnim bontonom |
| **Varovanje zdravja in okolja** | delo opravlja tako, da ne ogroža sebe ali  svojih sodelavcev | * uporablja varovalna sredstva in opremo pri delu * upošteva pravila gibanja na gradbišču in delovišču * pozna predpise o varovanju zdravja * pozna možne poškodbe zaradi napačne uporabe strojev * pozna osnovne pravice in dolžnosti, ki izvirajo iz delovnega razmerja |
|  | varuje ožje in širše okolje pred negativnimi  vplivi materialov in delovnih sredstev | * sortira in ustrezno odlaga gradbene odpadke * uporablja in skladišči nevarne snovi v skladu s predpisi in z navodili * zaveda se pomena racionalne uporabe naravnih materialov in energije z vidika varovanja okolja |

1. DELOVNA SKUPINA ZA PRIPRAVO POKLICNEGA STANDARDA

* Štefan Žemva, GZS
* Janko Rozman, OZS
* Franc Bogovčič, GPG Kadis
* Milan Grudnik, Vegrad Velenje
* Rasti Godler, Remont Celje
* Marjan Žveplan, Gradnje Žveplan d.o.o
* Franci Koklič, ŠC Celje

**Koordinacija pri pripravi poklicnega standarda**

* Barbara Kunčič, CPI

7. DELOVNA SKUPINA ZA PRIPRAVO REVIZIJE POKLICNEGA STANDARDA

* Ožbej Marc, CGP, d.d.
* Brankica Kropf, SGP Pomgrad d.d.
* Meta Zajc Pogorelčnik, IZS
* Bojan Lap, s.p.
* Zoran Simčič, s.p
* Ivan Čeligoj, s.p.
* Jože Kodrič, s.p.
* Valentina Kuzma, ZGIGM GZS
* Igor Leban, Center RS za poklicno izobraževanje

**Koordinacija pri pripravi revizije poklicnega standarda**

* Barbara Kunčič Krapež, Center RS za poklicno izobraževanje
* Polona Klemenčič, Center RS za poklicno izobraževanje
* Vanja Meserko, Center RS za poklicno izobraževanje